Bittesmå (1,5-2 millimeter), spinkle, rødbrune løpebiller. De mangler fasettøyne og er blinde. Hodet er kort og bredt, rundet, antennene middels lange. Maksillarpalpenes ytre ledd er nålefint. Pronotum er trapesformet, dekkvingene jevnbrede uten påfallende punktrader, med noen lange børster langs sidene. De er forkortede, tilspisset bak, og dekker ikke hele bakkroppen.